Darja Lavõgina

Darja Lavõgina (sündinud 31. mail 1986) on Eesti biokeemik, Tartu Ülikooli bioorgaanilise keemia kaasprofessor.

 Elulugu 
Ta alustas kooliteed Tartu Annelinnas venekeelses koolis, 7. klassi läks Tartu kommertsgümnaasiumi ja gümnaasiumihariduse omandas Hugo Treffneri Gümnaasiumis. 2002. ja 2003. aastal võitis ta riikliku keemiaolümpiaadi.Darja Lavõgina profiil. Eesti Olümpiaadide Andmebaas

Ta õppis 2003–2010 Tartu Ülikoolis keemiat. Seejuures lõpetas ta nii bakalaureuse- kui ka magistriõppe cum laude ning oli üks kõige nooremaid doktorikraadini jõudnuid ülikooli ajaloos.Priit Pullerits. "24-aastaselt doktoriks". Postimees, 27. november 2010Risto Mets. "Noorim doktorikraadini jõudnu on vaid 24-aastane". Tartu Postimees, 27. mai 2011

Lavõgina 2007. aastal kaitstud magistritöö teema oli "Proteiinkinaasi ja bisubstraatse inhibiitori vahelise kompleksi kristallograafiline analüüs" ja 2010. aastal kaitstud doktoritöö teema oli "Development of protein kinase inhibitors based on adenosine analogue-oligoarginine conjugates". Mõlema töö juhendaja oli Asko Uri.Darja Lavõgina. ETIS (vaadatud 9. veebruaril 2023)

Ta läbis järeldoktorantuuri Šveitsi Riiklikus Tehnoloogia Instituudis.Linnaraamatukogus räägitakse teadlaste ööl värvidest. tartu.ee, 29. september 2016

Alates 2021. aasta algusest on ta Tartu Ülikooli bioorgaanilise keemia kaasprofessor.

 Ühiskondlik tegevus 
pisi|Darja Lavõgina 2025. aastal vastu võtmas Vikipeedia terminivõistluse auhinda
Darja Lavõgina on teinud kaastöd eestikeelsele Vikipeediale ja võitnud mitmeid Vikipeedia artiklivõistlusi. Sealhulgas on ta pälvinud korduvalt loodus- ja täppisteaduste ning meditsiinivaldkonna peapreemia artiklivõistlusel Teadus Vikipeediasse"Artiklikonkursil osalejad hoiatavad: “Vikipeedia artiklite kirjutamine võib tekitada kerget sõltuvust!”". Wikimedia Eesti, 30. jaanuar 2023"Selgusid Vikipeedia teadusfoto ja teadusartikli võistluse võitjad". ERR Novaator, 29. jaanuar 2024 ja 2024. aastal võitnud Vikipeedia terminivõistluse.Terminivõistlus täiendas Vikipeediat 72 uue terminiartikliga Wikimedia Eesti, 3. veebruar 2025

Alates 2025. aasta juunist on ta MTÜ Wikimedia Eesti juhatuse liige.Juhatus Wikimedia Eesti (vaadatud 16. juuni 2025)

Tunnustus
2025 Tartu Ülikooli aumärk

 Viited 

 Välislingid 

 "TÜ doktori töö võib viia vähiravimi väljatöötamisele". ERR, 10. november 2010
 Priit Pullerits. "24-aastaselt doktoriks". Postimees, 27. november 2010
 "Lugeja küsib: miks plast võrreldes biomolekulidega nõnda aeglaselt laguneb?". ERR, Novaator 30. september 2024

Kategooria:Eesti biokeemikud
Kategooria:Eesti vikipedistid
Kategooria:Hugo Treffneri Gümnaasiumi vilistlased
Kategooria:Tartu Ülikooli füüsika-keemiateaduskonna vilistlased
Kategooria:Sündinud 1986